Public procurement notice: Modification Of A Contract/Concession During Its Term
Published: 2023-07-14
Buyer: NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 66000000 | 72300000 | 72313000: Data capture services | 79999200

Technical requirements: Budapest közigazgatási területén végzett hulladékgazdálkodási közszolgáltatásokról kiállítandó számlák havi becsült mennyisége 209 000 db, a havi átruházandó számlakövetelés becsült összege bruttó 2 883 254 175 Ft.
A hulladékgazdálkodási koncesszióra vonatkozó szabályok 2021. március 28-tól léptek hatályba az egyes energetikai és hulladékgazdálkodási tárgyú törvények módosításáról szóló 2021. évi II. törvény vonatkozó rendelkezései alapján.
A Nemzeti Koncessziós Iroda által „Egységes hulladékgazdálkodási koncesszió” elnevezéssel, 2021. augusztus 12. napján indított koncessziós eljárás eredményeként az állami hulladékgazdálkodási közfeladat gyakorlásának jogát koncesszióba adta.
A Megbízónak biztosítania kell a hulladékgazdálkodási közfeladat zavartalan ellátását legalább a koncessziós szerződés hatálybalépéséig, ennek érdekében a Felek a szerződéses időtartam meghosszabbításával - a megbízási díj szerinti egységárakat nem érintően - az eredeti közbeszerzési szerződés módosításáról döntöttek.
A számlázási időszak végdátuma 2023. május 31. napjáról 2023. június 30. napjára, a hulladékgazdálkodási közszolgáltatási díjkövetelés eladása tekintetében rögzített számviteli időszak végdátuma 2023. május 31. napjáról 2023. június 30. napjára módosult.
A szerződésmódosítás jogalapja a Kbt. 141. § (4) bekezdés c) pontja, valamint a 2014/24/EU irányelv 72. cikke (1) bekezdésének c) pontja.
A hulladékról szóló 2012. évi CLXXXV. törvény (a továbbiakban: Ht.) 92/H. §-a értelmében a koncessziós szerződés első alkalommal 2023. július 1-jén lép hatályba.
Megbízónak a hulladékgazdálkodással kapcsolatos közfeladatait, köztük a közszolgáltatási díj számlázását legalább a koncessziós szerződés hatálybalépéséig el kell látnia.
Az eredeti közbeszerzési szerződés 1. számú mellékletének I.1.2. pontja értelmében a Megbízott 2023. május 31-ig terjedő számviteli időszakban nyújt számlakiállítási szolgáltatást. Így a 2023. június 1. és 2023. június 30. közötti időszak tekintetében a számlakiállítás feladatának ellátása nem biztosított. A számlakiállítás feladat ellátásnak ellehetetlenülése veszélybe sodorja Megbízó közfeladatának ellátását.
Felek rögzítik, hogy a szerződésmódosítás keretében meghosszabbítják az eredeti megbízási szerződés időtartamát akként, hogy a számlázási megállapodás 1. sz. mellékletében rögzített számlázási időszak, valamint számviteli időszak végdátuma további egy hónappal meghosszabbodik.
Felek az eredeti közbeszerzési szerződést 2021. március 30. napjától 2023. június 30-ig tartó határozott időtartamra kötötték meg, azonban a számlázási időszakot érintő ügyfélszolgálati feladatok ellátása érdekében az eredeti közbeszerzési szerződés időbeli hatályát is kiterjesztik 2023. szeptember 30. napjáig, ezzel elősegítve a zökkenőmentes átadás-átvételt az állami hulladékgazdálkodási közfeladat gyakorlásának joga tekintetében.
Megbízó a közbeszerzési eljárás előkészítése során nem láthatta előre azt a körülményt, hogy az állami hulladékgazdálkodási közfeladat gyakorlásának joga átengedésre kerül, ezért a számlázási, valamint a számviteli időszak végdátumát sem határozhatta meg akként, hogy az összhangban legyen a Ht. 92/H. §-ában rögzített időponttal. A közbeszerzési eljárás a 2021. január 26. napján feladott hirdetménnyel indult meg, az ajánlattételi határidő 2021. február 26. napján 11:00 órakor járt le. A hulladékgazdálkodási koncesszióra vonatkozó szabályokat tartalmazó, az egyes energetikai és hulladékgazdálkodási tárgyú törvények módosításáról szóló 2021. évi II. törvény 2021. február 25. napján jelent meg a Magyar Közlönyben. Nem életszerű Megbízó tekintetében az az elvárás, hogy egy munkanapon belül igazítsa a hivatkozott törvény által teremtett új helyzethez a közbeszerzési dokumentumok feltételrendszerét, vagy gondoskodjon az ajánlati felhívás visszavonásáról és új közbeszerzési eljárás megindításáról, kockáztatva ezzel a számlázásra irányuló szolgáltatás folytonosságát, valamint veszélyeztetve a hulladékgazdálkodással kapcsolatos közfeladat ellátás-biztonságát.
Jelen módosítás nem változtatja meg az eredeti közbeszerzési szerződés általános jellegét, mivel a Megbízó az eredeti közbeszerzési szerződésben meghatározott szolgáltatást kívánja igénybe venni kiterjesztett időtartamban.
Az ellenérték növekedése nem haladja meg az eredeti közbeszerzési szerződés értékének 50%-át, mivel annak várható mértéke 58 622 460,- Ft, mely összeg az eredeti közbeszerzési szerződés értékének 4%-a.


Winner: Díjbeszedő Holding Zártkörűen Működő Részvénytársaság